RESOLUCIÓN do 3 de maio de 2012 pola que se conceden subvencións en concorrencia competitiva a proxectos de aforro e eficiencia enerxética, incluídos na convocatoria efectuada mediante Resolución do 2 de setembro de 2011 (Diario Oficial de Galicia núm. 176, do 14 de setembro).
Instituto Enerxético de Galicia — III. Outras disposicións — 14/05/2012

Antecedentes:
1. Ao abeiro da Resolución do 2 de setembro de 2011 pola que se establecen as bases reguladoras e se anuncia a convocatoria de subvencións a proxectos de aforro e eficiencia enerxética para o exercicio 2011, no marco do convenio subscrito entre o IDAE e o Inega o día 3 de xullo de 2008 e con financiamento en parte do Fondo Europeo de Desenvolvemento Rexional ao abeiro do Programa operativo Feder Galicia 2007-2013 (en diante, bases reguladoras), solicitáronse subvencións entre outras nas seguintes liñas de axudas:
2. Mediante Resolución do 17 de febreiro de 2012 (Diario Oficial de Galicia núm. 44, do 2 de marzo) efectuouse requirimento de emenda daquelas solicitudes que non reunían os requisitos previstos nos artigos 4 a 6 das bases reguladoras.
3. Unha vez rematado o prazo de emenda a comisión de valoración procedeu ao estudo e avaliación dos expedientes, seguindo os criterios establecidos no artigo 13 das bases reguladoras e de acordo coas contías máximas de axuda previstas por tipo de actuación no seu anexo I.
Consideracións legais:
1. Segundo o artigo 10 das bases reguladoras, o Departamento de Secretaría e Servizos Xerais do Instituto Enerxético de Galicia será o órgano competente para a instrución do procedemento administrativo de concesión das subvencións, e correspóndelle ao seu director ditar as diferentes resolucións que deriven del.
2. Neste procedemento só se teñen en conta aqueles feitos, alegacións ou probas aducidos polos propios interesados.
3. No artigo 14.4 das bases reguladoras disponse: «Todas as resolucións serán notificadas de acordo co establecido na Lei 30/1992, do 26 de novembro. Con carácter xeral, non se enviarán notificacións postais e de conformidade co establecido no artigo 59.6.b) da indicada lei, no caso das resolucións de concesión das subvencións poderase substituír a notificación individual pola publicación no Diario Oficial de Galicia e na páxina web do Inega (www.inega.es). Nesta publicación especificarase a data da convocatoria, o beneficiario, a cantidade concedida e a finalidade da subvención. Coa publicación no DOG poderá remitirse aos beneficiarios a que consulten a información detallada da resolución a través do taboleiro electrónico de anuncios habilitado para estes efectos na páxina web do Inega».
De acordo con todo o anterior, esta dirección
Primeiro. Ordenar a publicación no Diario Oficial de Galicia das axudas concedidas con cargo ás aplicacións orzamentarias 08.A2.733A.471.3 / 08.A2.733A.471.4, tal e como figuran no anexo desta resolución.
Segundo. Todos os beneficiarios poderán obter información detallada da súa resolución accedendo ao taboleiro electrónico de dúas formas posibles:
1.ª Acceso pola páxina web do Instituto Enerxético de Galicia www.inega.es na parte dereita da portada, na opción taboleiro electrónico, onde, unha vez que acceda, se deberá teclear o código electrónico alfanumérico que aparece na esquina inferior esquerda da solicitude.
2.ª Acceso a través do correo electrónico remitido a cada beneficiario, sen necesidade de teclear o código electrónico alfanumérico, pois enlázase directamente co taboleiro de modo que o usuario xa ten á vista os documentos que figuran no arquivo.
Terceiro. En caso de dúbida, dificultades técnicas ou necesidade de máis información, as persoas interesadas poderán dirixirse a esta entidade pública a través dos teléfonos 981 54 15 36/881 99 98 02/981 54 15 37, do número de fax 981 54 15 15 ou do enderezo de correo electrónico info@inega.es
Contra esta resolución, que pon fin á vía administrativa, poderase interpoñer recurso contencioso-administrativo ante os xulgados do contencioso-administrativo de Santiago de Compostela, no prazo de dous (2) meses contados desde o día seguinte ao da súa publicación ou notificación, de acordo co previsto nos artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Potestativamente, e con carácter previo, pódese interpoñer recurso administrativo de reposición ante o mesmo órgano que ditou o acto, no prazo dun (1) mes contado do mesmo xeito, tal e como dispoñen os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
Todo iso sen prexuízo de calquera outro recurso que se considere oportuno.
Santiago de Compostela, 3 de maio de 2012.
417S - Estudos de viabilidade para coxeracións (EVC).
417V - Auditorías enerxéticas e proxectos de aforro e eficiencia enerxética no sector pesqueiro (PES).
417W - Auditorías enerxéticas e proxectos de mellora de eficiencia enerxética no sector agrario (AGR).